
Her er sje kem 


Oppegård husflidslag sprer 
lokalpatriotisme og varme i vinter. 


Yana Stubberudlien 
yana(Qoavis.no 


Oppegård-votten er nå lansert. 
Tradisjonen tro inviterer det 
lokale husflidslaget til 
vottesalg, og de håper at det 
originale mønsteret med 
trekantene fra kommune 
våpenet vårt faller godt i smak 
hos Oppegårdinger. 

— Vi håper at Oppegård- 
votten vår slår an! Dette er et 
prosjekt i vår ånd, og vi synes 
strikking er morsomt. Våre 
votter er veldig populære og 
har vært etterspurt etter at vi 
sluttet med julemessen, sier 
Anne Roa i Oppegård hus- 
flidslag. 

Hun inviterer til en utstil- 
ling av vottene, som er plas- 
sert i et glass-skap rett utenfor 
inngangen til Oppegård 
bibliotek i Kolben. Utstil- 
lingen viser litt av utvalget 
som skal legges ut for salg om 
tre uker. Da skal både 
Oppegård-vottene og de andre 
håndstrikkede vottene selges 
til en rimelig penge sammen 
med lodd til julelotteri ved 
inngangen til Oppegård 


bibliotek i perioden fra 21. til 
24. november. 


Votter til store og små 
Det var Anneliese Jantzen 
som fikk en idé om å lage en 
Oppegård-vott sist sommer. 
Hun kom også med et forslag 
om å danne en vottering, som 
er en klubb for strikkeglade 
med interesse for votter. 

— Målet med votte- 
prosjektet vårt er å skaffe 
penger til driften av husflids- 
laget, men også å etterkomme 
henvendelser fra publikum 
som ønsker håndstrikkede 
votter, sier initiativtakeren. 

Den kreative kvinnen 
benyttet trekantene i kom- 
munevåpenet vårt som hoved- 
motiv da hun tegnet et forslag 
til et mønster. Forslaget falt i 
smak hos de øvrige ni 
medlemmene i votteringen, og 
etter noen justeringer ble de 
enige om den endelige strikke- 
oppskriften. 

Votteproduksjonen ble satt 
i gang sist sommer. Annenhver 
fredag møttes de strikkeglade 
kvinnene i lokalene til 

STRIKKEGLADE: Sigrun Rosenlund, Anneliese Jantzen, Else Larsen og Anne Roa er blant de hovedprodusentene 
i votteringen til Oppegård husflidslag. Her viser de årets produksjon. Foto: Yana Stubberudlien 


Oppegård husflidslag i Kapell- 
veien for å strikke votter i et 
hyggelig fellesskap. Siden den 
gang har de laget rundt 50 par 
ullvotter i forskjellige størr- 
elser og farger. 


Vil lage jubileumsvott 
De lokale votteprodusentene 
har også planer om å lage en 


jubileumsvott til neste år når 
Oppegård kommune fyller 
100 år. Anne Roa forteller at 
vottene med mønsteret som 
representerer distriktet eller 
bygda er helt vanlige i vårt 
naboland Sverige, spesielt i 
distriktene med sterke hus- 
flidstradisjoner. 

— I Norge er det også 
kommet oppskrifter til de 


lokale vottemønstrene, men 
det er selbuvotten som 
fremdeles er dominerende 

hos oss. Vottene med lokale 
særtrekk har vært brukt siden 
1800-tallet i mange folke- 
draktområder i Norge, og 
mange steder blir disse 
vottene igjen strikket og brukt 
med bunadene, sier Roa. 


OPPEGÅRD-VOTTEN: Dette er en oppskrift til Oppegård-votten. Husflidslaget bruker kun ullgarn, og de anbefaler å bruke strikkepinner med en tykkelse på 3-3,5 mm. 


